HSN: Anqarada sürgünlikniñ 75 yılına bağışlanğan tedbirler keçti
2019 senesi mayısnıñ 21-nde Ukraina haber siyaseti Naziriniñ Birinci muavini Emine Ceppar Anqarada qırımtatarlar sürgünliginiñ 75 yıllığına bağışlanğan tedbirlerde iştirak etti.
"1944 senesiniñ sürgüni qırımtatarlarnıñ olmasını telüke altına qoydı. 2014 senesiniñ işğali, afsus ki, Qırımnıñ tamır halqına qarşı repressiyalarnı yañıdan yarattı. Rusiye dünyada alıp barğan cenkte, o, bir taraftan "demokratiya" köstermege tırışıp ve bütün dünyanı ekitaraflı standartlarda qabaatlap, başqa taraftan isn — mustaqil devletlerniñ topraqlarını zapt etip, cenkler başlata ve dünyanıñ çeşit köşelerinden vaziyetni kerginleştire", - dep, qayd etti çıqışında E.Ceppar.
Nazir muavini qayd etkenine köre, bugün çeşit memleketlerniñ Ukrainağa qol tutması — bu halqara qanunlarğa, medeniy normalarğa ve qaidelerge qol tutuvdır.
"Türkiye Ukrainanıñ topraq bütünligini tanıp, buña binayen halqara beyannamelerge qol tutıp ve siyasiy mabüslerni azat etmege yardım eti öz destegini köstere. Bu, elbette, Ukraina içün pek müimdir", - dep, qoştı o.